**รายงานการประชุมกำนัน ผู้ใหญ่บ้าน ฯลฯ**

**ประจำเดือนมกราคม 2568 ครั้งที่ 1/2568**

**วันจันทร์ที่ 6 มกราคม 2568 เวลา 09.00 น.**

**ณ หอประชุมอำเภอแม่ระมาด อำเภอแม่ระมาด จังหวัดตาก**

**ผู้เข้าประชุม**

1. นายปริญญา สายโรจน์ นายอำเภอแม่ระมาด

2. ร.อ.อำนาจ มหันตรัตน์ ปลัดอำเภอหัวหน้ากลุ่มงานบริหารงานปกครอง

3 พ.ต.ท.สุทัศน์ คาถาเครือ (แทน) ผู้กำกับการสถานีตำรวจภูธรแม่ระมาด

4. นายพิทักษ์ ศิลา (แทน) ผู้อำนวยการโรงพยาบาลแม่ระมาด

5. นายพงษ์ศักดิ์ เชาว์น้อย (แทน)สาธารณสุขอำเภอแม่ระมาด

6. ร.ท.วีระชาติ ศิริ สัสดีอำเภอแม่ระมาด

7. นางนิภาพร วงษ์สะอาด เกษตรกรอำเภอแม่ระมาด

8. นายสุนทร หล่อปรีชากุล ปศุสัตว์อำเภอแม่ระมาด

9. นายเทวกฤช วรศิริ พัฒนาการอำเภอแม่ระมาด

10. นายอภิชัย คำลำปาง ท้องถิ่นอำเภอแม่ระมาด

11. นายอชิตพล แก้วประเสริฐ ปลัดอำเภอแม่ระมาด

12. นายผดุงสิทธิ์ แทนบุญ ปลัดอำเภอแม่ระมาด

13. นายประเสริฐ วชิรญาณุวัฒน์ ปลัดอำเภอแม่ระมาด

14. นางสาวศิริพร สอนไว ปลัดอำเภอแม่ระมาด

15. นายภพธรรม สิงห์เรือน ผู้จัดการธนาคารเพื่อการเกษตรกรและสหกรณ์การเกษตร สาขาแม่ระมาด

16. ร.อ.วีระชัย อยู่คง ผู้บังคับกองร้อยทหรานพรานที่ 3501

17. ร.อ.ไกรวิชญ์ ขุนน้อย หน่วยกองร้อยทหารพรานที่ 3504

18. ร.ท.ดำรงเกียรติ ทองต้นวง ผู้บังคับกองร้อยทหารพรานที่ 3506

**เริ่มประชุม เวลา 09.00 น. ตามระเบียบวาระ** ดังนี้

เมื่อที่ประชุมพร้อมแล้ว นายปริญญา สายโรจน์ ตำแหน่ง นายอำเภอแม่ระมาดกล่าวเปิดการประชุม**ประจำเดือนมกราคม 2568** ตามระเบียบวาระ ดังนี้

**ระเบียบวาระที่ 1 เรื่อง ประธานแจ้งที่ประชุมทราบ**

- เนื่องด้วยกระทรวงมหาดไทยมีคำสั่งย้าย นายชูชีพ พงษ์ไชย ผู้ว่าราชการจังหวัด แม่ฮ่องสอน มาดำรงตำแหน่ง ผู้ว่าราชการจังหวัดตาก ตั้งแต่วันที่ 26 ธันวาคม 2567 เป็นต้นมา ดังนั้น วันนี้ท่านผู้ว่าราชการจังหวัดตาก จึงได้มีกำหนดการเดินทางมามอบ นโยบายการปฏิบัติงานในพื้นที่อำเภอแม่ระมาด อำเภอจึงขอเชิญท่านเข้าร่วมให้การ ต้อนรับและร่วมประชุมเพื่อรับมอบนโยบายในการปฏิบัติราชการจาก ผู้ว่าราชการ จังหวัดตาก เวลา 14.00 น. ณ หอประชุมอำเภอแม่ระมาด โดยพร้อมเพรียงกัน

**มติที่ประชุม** รับทราบ

**ระเบียบวาระที่ 2 เรื่อง การรับรองรายงานการประชุมกำนัน ผู้ใหญ่บ้าน ฯลฯ ครั้งที่ 1/2568 เมื่อวันที่ 6 มกราคม 2568** โดยอำเภอแม่ระมาดได้จัดทำรายงานการประชุมกำนัน ผู้ใหญ่บ้าน ประจำเดือนมกราคม 2568 โดยสามารถดาวน์โหลดรายงานการประชุมดังกล่าวได้ที่เว็บไซต์อำเภอแม่ระมาด www.maeramat.com หัวข้อ “ประชุมกำนัน ผู้ใหญ่บ้าน”

**มติที่ประชุม** รับรอง

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก

เมื่อวันที่ 27 ธันวาคม 2567

- ไม่มี

**มติที่ประชุม** รับทราบ

**ระเบียบวาระที่ 4 เรื่อง ของหน่วยงานต่าง ๆ**

 **ปกครองอำเภอแม่ระมาด**

4.1 การประกาศให้มีการเลือกตั้งสมาชิกสภาองค์การบริหารส่วนจังหวัดตาก ในวันเสาร์ที่ 1 กุมภาพันธ์ 2568

**ปลัดอำเภองานปกครองอำเภอ** แจ้งที่ประชุมทราบดังนี้ ด้วยสมาชิกสภาองค์การบริหารส่วนจังหวัดตาก ได้ดำรงตำแหน่งครบวาระ เมื่อวันที่ ๑๕ ธันวาคม ๒๕๖๗ อาศัยอำนาจตามความในมาตรา ๑๒ แห่งพระราชบัญญัติการเลือกตั้งสมาชิกท้องถิ่น หรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติม และข้อ ๗ ของระเบียบคณะกรรมการการเลือกตั้งว่าด้วยการเลือกตั้งว่าด้วยการเลือกตั้งสมาชิกสภาท้องถิ่น หรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติม โดยความเห็นชอบของผู้อำนวยการการเลือกตั้งประจำ จึงประกาศให้มีการเลือกตั้งสมาชิกสภาองค์การบริหารส่วนจังหวัดตาก ดังต่อไปนี้

 ๑. วันเลือกตั้ง วันที่ ๑ เดือน กุมภาพันธ์ พ.ศ. ๒๕๖๘

 ๒. ระยะเวลาสมัครรับเลือกตั้ง ตั้งแต่วันที่ ๒๓ เดือน ธันวาคม พ.ศ. ๒๕67

 ถึงวันที่ ๒๗ เดือน ธันวาคม พ.ศ. ๒๕๖๗ เวลา 0๘.๓๐ น. ถึงเวลา ๑๖.๓๐ น.

 ๓. สถานที่รับสมัคร ห้องประชุมองค์การบริหารส่วนจังหวัดตาก

 ๔. จำนวนสมาชิกสภาองค์การบริหารส่วนจังหวัดตากที่จะมีการเลือกตั้ง ทั้งสิ้น ๓๐ คน ๕. การเลือกตั้งให้ถือเขตของสมาชิกสภาองค์การบริหารส่วนจังหวัดตากเป็นเขตเลือกตั้ง

 ๖. เขตเลือกตั้ง มีจำนวน ๓๐ เขตเลือกตั้ง สำหรับอำเภอแม่ระมาด จำนวนสมาชิก สภาองค์การบริหารส่วนจังหวัดตากที่จะพึงมีทั้งอำเภอ จำนวน 3 คน จำนวนเขตเลือกตั้ง จำนวน 3 เขต ได้แก่

 - เขตเลือกตั้งที่ 1 จำนวนสมาชิกสภาองค์การบริหารส่วนจังหวัดตากที่จะการเลือกตั้ง 1 คน พื้นที่ที่อยู่ในเขตเลือกตั้ง ได้แก่

 1) ตำบลแม่ระมาด 2) เทศบาลตำบลแม่ระมาด 3) ตำบลขะนจื้อ

 - เขตเลือกตั้งที่ 2 จำนวนสมาชิกสภาองค์การบริหารส่วนจังหวัดตากที่จะมีการเลือกตั้ง 1 คน พื้นที่ที่อยู่ในเขตเลือกตั้ง ได้แก่

 1) เทศบาลตำบลแม่จะเรา 2) เทศบาลตำบลทุ่งหลวง 3) ตำบลพระธาตุ

 - เขตเลือกตั้งที่ 3 จำนวนสมาชิกสภาองค์การบริหารส่วนจังหวัดตากที่จะมีการเลือกตั้ง 1 คน พื้นที่ที่อยู่ในเขตเลือกตั้ง ได้แก่

 1) ตำบลแม่ตื่น 2) ตำบลสามหมื่น

**มติที่ประชุม** รับทราบ

4.2 แนวทางปฏิบัติรองรับการดำเนินการตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ.2568 (ฉบับปรับปรุง ประจำปีงบประมาณ พ.ศ.2567) ของแผนพัฒนาหมู่บ้าน ประจำปีงบประมาณ พ.ศ.2568 สำหรับเชื่อมโยงและรับการสนับสนุนงบประมาณ พ.ศ.2570

**ปลัดอำเภองานปกครองอำเภอ** แจ้งที่ประชุมทราบดังนี้ กรมการปกครองเห็นว่าเพื่อให้ มีความต่อเนื่องในการขับเคลื่อนการเชื่อมโยงและบูรณาการแผนพัฒนาในระดับพื้นที่ ตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ ในระดับอำเภอและตำบล พ.ศ. ๒๕๖๒ ของแผนพัฒนาหมู่บ้าน ประจำปีงบประมาณ พ.ศ. ๒๕๖๘ สำหรับเชื่อมโยงและรับการสนับสนุนงประมาณ พ.ศ. ๒๕๗๐ จังหวัดจึงแจ้งให้อำเภอดำเนินการ ดังนี้

 ๑. แจ้งหมู่บ้านทราบถึงปฏิทินและแนวทางปฏิบัติในการเชื่อมโยงและบูรณาการ แผนพัฒนาในระดับพื้นที่ ดังนี้

 - แผนชุมชน/แผนพัฒนาหมู่บ้าน ระหว่างเดือนมกราคม - กุมภาพันธ์ ๒๕๖๘

 - แผนพัฒนาตำบล ระหว่างเดือนมีนาคม - เมษายน ๒๕๖๘

 - แผนพัฒนาอำเภอ ระหว่างเดือนพฤษภาคม - มิถุนายน ๒๕๖๘

 - แผนพัฒนาจังหวัด ระหว่างเดือนพฤษภาคม - กรกฎาคม ๒๕๖๘

 ๒. กรณีหมู่บ้านที่มีกำนัน ผู้ใหญ่บ้าน ให้คณะกรรมการหมู่บ้าน (กม.) และคณะกรรมการกลางหมู่บ้านอาสาพัฒนาและป้องกันตนเอง (อพป.) เป็นองค์กรหลัก ในการจัดทำแผนพัฒนาหมู่บ้าน โดยให้ที่ทำการปกครองอำเภอเป็นหน่วยงานหลัก รับผิดขอบการจัดทำแผนพัฒนาหมู่บ้านและสำนักงางานพัฒนาชุมชนอำเภอสนับสนุน ภารกิจ ได้แก่ การเป็นวิทยากรฝึกอบรมเพิ่มศักยภาพคณะกรรมการหมู่บ้านด้านวิทยากร แผนชุมชนการสนับสนุนข้อมูลและวิเคราะห์ข้อมูล จปฐ. กชช.๒ค และข้อมูลโปรแกรม วิเคราะห์ข้อมูลชุมชนในการพัฒนาระบบสารสนเทศเพื่อการบูรณาการวางแผนงาน (CIA) เป็นต้น

 ๓. การจัดทำแผนพัฒนาหมู่บ้าน ให้คณะกรรมการหมู่บ้านพิจารณา วันที่เหมาะสม ในการจัดเวทีประชาคมหมู่บ้าน และรายงานให้นายอำเภอรับทราบ วันในการจัดทำเวทีประชาดมหมู่บ้านตามที่คณะกรรมการหมู่บ้านเสนอ เพื่ออำเภอ แจ้งให้ส่วนราชการ องค์กรปกครองส่วนท้องถิ่น และหน่วยงานอื่นที่ดำเนินการในพื้นที่ เข้าร่วมเวทีประชาคมด้วย โดยขั้นตอนการดำเนินการจัดทำเวทีประชาคมให้ดำเนินการ

 ตามแนวทางการจัดทำแผนพัฒนาหมู่บ้าน ทั้งนี้การจัดทำเวทีประชาคม คณะกรรมการ หมู่บ้านจะต้องให้ความสำคัญกับโครงการที่ประสงค์จะให้หน่วยงานอื่นดำเนินการให้ (เกินศักยภาพ) เป็นอันดับแรก เพื่อประโยชน์ในการส่งต่อความต้องการของหมู่บ้าน สำหรับใช้ประกอบการจัดทำแผนพัฒนาอำเภอและแผนพัฒนาจังหวัดต่อไป

 ๔. ให้หมู่บ้านโดยคณะกรรมการหมู่บ้าน (กม.) และคณะกรรมการกลางหมู่บ้าน อาสาสาพัฒนาและป้องกันตนเอง (อพป.) ดำเนินการทบทวนแผนพัฒนาหมู่บ้าน เพื่อให้สอดคล้องกับปัญหา ความต้องการของประชาชนในพื้นที่ โดยเมื่อดำเนินการ ทบทวนแผนพัฒนาหมู่บ้านเสร็จสิ้นแล้ว ให้จัดส่งให้ประธานคณะกรรมการบริหาร งานตำบลแบบบูรณาการ (ประธาน ก.บ.ต.) ณ ที่ทำการปกครองอำเภอ และส่งให้องค์กร ปกครองส่วนท้องถิ่นในพื้นที่รับผิดขอบ ภายในเดือนกุมภาพันธ์ 2568

 ๕. มอบหมายปลัดอำเภอผู้รับผิดชอบประจำตำบล ประสานงานกำกับดูแลการ กำหนดวัน เวลา และสถานที่จัดประชาคมร่วมกันของหมู่บ้าน และองค์กรปกครอง ส่วนท้องถิ่นในพื้นที่ รวมทั้งประสานให้ส่วนราชการหรือหน่วยงานอื่นในพื้นที่เข้าร่วม เวทีประชาคมด้วย เพื่อรวบรวม วิเคราะห์ ปัญหาความต้องการของประชาชน โดยให้นำข้อมูลจากเวทีประชาคมหมู่บ้าน ข้อมูลความจำเป็นพื้นฐาน (จปฐ.) และข้อมูล พื้นฐานระดับหมู่บ้าน (กชช.6ค) และข้อมูล Thai QM มาใช้เป็นข้อมูลในการจัดทำ แผนพัฒนาหมู่บ้าน พร้อมทั้งจัดลำดับความสำคัญของแผนงาน/โครงการตามรูปแบบการ จัดทำแผนพัฒนาหมู่บ้าน และดำเนินการทบทวนแผนพัฒนาหมู่บ้านให้แล้วเสร็จ ภายในเดือนกุมภาพันธ์ ๒๕68

**มติที่ประชุม** รับทราบ

4.3 ซักซ้อมแนวทางการปฏิบัติงานตามกฎหมายว่าด้วยการควบคุมการขายทอดตลาด และค้าของเก่า

**ปลัดอำเภองานปกครองอำเภอ** แจ้งที่ประชุมทราบดังนี้ ตามที่จังหวัดประชาสัมพันธ์ให้ ผู้ประกอบอาชีพขายทอดตลาดและค้าของเก่าในพื้นที่ยื่นคำขอรับใบอนุญาต ประจำปี ๒๕๖๗ พร้อมชักซ้อมแนวทางการปฏิบัติงานตามพระราชบัญญัติควบคุมการ ขายทอดตลาดและค้าของเก่า พุทธศักราช ๒๔๗๔ เพื่อให้อำเภอใช้เป็นแนวทางปฏิบัติ ในการพิจารณาออกใบอนุญาตและดำเนินการตามอำนาจหน้าที่ นั้น

จังหวัดตากแจ้งว่า เนื่องจากใบอนุญาตประกอบอาชีพขายทอดตลาดและค้าของเก่าประจำปี ๒๕๖๗ จะสิ้นอายุในวันที่ ๓๑ ธันวาคม ๒๕๖๗ ซึ่งผู้ประกอบการจะต้องยื่นคำขอต่ออายุใบอนุญาตประจำปี ๒๕๖๘ ให้แล้วเสร็จก่อนใบอนุญาตสิ้นอายุ ดังนั้น เพื่อให้การปฏิบัติงานตามกฎหมายว่าด้วยการควบคุบคุมการขายทอดตลาดและค้าของเก่าเป็นไปด้วยความเรียบร้อย สามารถให้บริการประชาชนได้อย่างรวดเร็วและมีประสิทธิภาพ อำเภอ จึงประชาสัมพันธ์ให้ผู้ประกอบอาชีพขายทอดลาดและค้าของเก่าในพื้นที่ที่ยังมิได้ยื่นคำขอรับใบอนุญาตดำเนินการยื่นคำขอรับใบอนุญาตให้ถูกต้องตามกฎหมาย และแจ้งให้ผู้รับใบอนุญาตที่ประสงค์ จะประกอบกิจการในปีถัดไป ยื่นคำขอต่ออายุใบอนุญาต ประจำปี ๒๕๖๘ ได้ ตั้งแต่หัวงเดือนตุลาคมถึงเดือนธันวาคม ๒๕๖7 หากยื่นคำขอต่ออายุใบอนุญาตไม่ทัน ภายในกำหนดระยะเวลาดังกล่าวให้นายอำเภอหรือปลัดอำเภอซึ่งดำรงตำแหน่งระดับนาญการขึ้นไป เป็นผู้มีอำนาจปรับเป็นพินัยตามความในมาตรา ๑๒ ทวิ แห่งพระราชบัญญัติควบคุมการขายทอดดลาดและค้าของก่า พุทธศักราช 2474

**มติที่ประชุม** รับทราบ

**สำนักงานอำเภอแม่ระมาด**

 4.4 ขอความร่วมมือในการจำหน่ายสลากกาชาดการกุศลอำเภอแม่ระมาด ประจำปี 2568

 **ปลัดอำเภองานสำนักงานอำเภอ** แจ้งที่ประชุมทราบดังนี้ ด้วยอำเภอแม่ระมาด ร่วมกับส่วนราชการในพื้นที่อำเภอแม่ระมาด และกิ่งกาชาดอำเภอแม่ระมาด จัดงานโครงการส่งเสริมการท่องเที่ยว หนาวนี้ที่แม่ระมาด กราบสักการะพระพุทธรูป หินอ่อนวัดดอนแก้ว ประจำปีงบประมาณพ.ศ. 2568 ณ บริเวณหน้าที่ว่าการอำเภอ แม่ระมาด จังหวัดตาก ระหว่างวันที่ 11 – 15 กุมภาพันธ์ 2568 โดยมีวัตถุประสงค์ เพื่อส่งเสริมการท่องเที่ยวในพื้นที่อำเภอแม่ระมาด และหารายได้ให้กับกิ่งกาชาดอำเภอ แม่ระมาดไว้ใช้ในกิจการสาธารณกุศลสังคมสงเคราะห์และบรรเทาทุกข์ให้แก่พี่น้อง ประชาชนชาวอำเภอแม่ระมาด จังหวัดตาก และอำเภอได้มีการจำหน่ายสลากการกุศล ในราคาๆ ฉบับละ 50 บาท จึงขอความร่วมมือทุกส่วนราชการ หน่วยงานรัฐวิสาหกิจ องค์กรปกครองส่วนท้องถิ่นทุกแห่ง กำนัน และผู้ใหญ่บ้านท่านได้ช่วยกับสนับสนุน ซื้อสลากกาชาดด้วยนะครับ

**มติที่ประชุม** รับทราบ

 **ฝ่ายความมั่นคงอำเภอแม่ระมาด**

4.5 การบริหารจัดการการทำงานของคนต่างด้าว พ.ศ.2567

**ปลัดอำภอหัวหน้าฝ่ายความมั่นคงอำเภอ** แจ้งที่ประชุมทราบดังนี้ ด้วยกระทรวงมหาดไทยแจ้งว่า คณะรัฐมนตรีมีมติเมื่อวันที่ ๒๔ กันยายน ๒๕๖๗ เห็นชอบการบริหารจัดการการทำงานของคนต่างต้าวที่มีสถานะไม่ถูกต้องตามกฎหมาย ตามที่กระทรวงแรงงานเสนอ ซึ่งสำนักเลขาธิการคณะรัฐมนตรี แจ้งให้กระทรวงมหาดไทยพิจารณาร่างประกาศกระทรวงมหาดไทย เรื่อง การอนุญาตให้คนต่างต้าวอยู่ในราชอาณาจักรเป็นการเฉพาะ สำหรับคนต่างด้าวสัญชาติกัมพูชา ลาว เมียนมา และเวียดนาม ซึ่งได้รับอนุญาตให้อยู่ในราชอาณาจักรเป็นการชั่วคราวถึงวันที่ ๓ กุมภาพันธ์ ๒๕๖๘ ตามมติคณะรัฐมนตรี เมื่อวันที่ ๒๔ กันยายน ๒๕๖๗ และประกาศกระทรวงมหาดไทย เรื่อง การอนุญาตให้คนต่างด้าวอยู่ในราชอาณาจักรเป็นกรณีพิเศษ สำหรับคนต่างด้าวสัญชาติกัมพูชา ลาว เมียนมา และเวียดนาม ตามมติคณะรัฐมนตรีเมื่อวันที่ ๒๔ กันยายน ๒๕๖๗ รวม ๒ ฉบับ นายกรัฐมนตรีและรัฐมนตรีว่าการกระทรวงมหาดไทยได้ลงนามในประกาศกระทรวงมหาดไทย รวม ๒ ฉบับและได้ประกาศ ลงในราชกิจจานุเบกษาเป็นที่เรียบร้อยแล้ว จังหวัดตากจึงได้นำประกาศกระทรวงมหาดไทยดังกล่าวมาให้ทุกอำภอได้ถือเป็นแนวทางปฏิบัติต่อไป

**มติที่ประชุม** รับทราบ

4.6 การเฝ้าระวังและจัดระเบียบการบริหารจัดการเชื้อเพลิงพื้นที่เกษตรกรรมในพื้นที่ป่าไม้ และพื้นที่เกษตรทั่วไปเพื่อป้องกันการเกิดจุดความร้อน (Hot spot) สะสม

**ปลัดอำภอหัวหน้าฝ่ายความมั่นคงอำเภอ** แจ้งที่ประชุมทราบดังนี้ ด้วยวันที่ ๑ มกราคม ๒๕๖๘ เป็นวันแรกที่ดาวเทียมตรวจสอบจุดความร้อน (Hot Spot) เริ่มนับจำนวนจุดความร้อนที่เกิดขึ้นในพื้นพื้นที่เกษตรรม และพื้นที่เกษตรทั่วไป เนื่องจากมีการบริหารจัดการเชื้อเพลิงของราษฎรที่ประกอบอาชีพเาษตรกรรม อาทิ การเผา ตอซังอ้อย แกนข้าวโพด เปลือกข้าวโพด เศษวัสดุเหลือใช้ หรือเชื้อเพลิงต่างๆ เพื่อเป็น การป้องกันการเกิดจุดความร้อน (Hot spot) สะสมในพื้นที่ จึงขอให้กำนัน ผู้ใหญ่บ้าน และทีมปฏิบัติงานในตำบล หมู่บ้านทุกคน ให้ประชาสัมพันธ์ แจ้งเตือนประชาชน มิให้บริหารจัดการเชื้อเพลิงโดยการเผาเศษวัสดหรือเชื้อเพลิงต่าง ๆ ในช่วงเวลาที่ดาวเทียมตรวจผ่าน โดยให้ดำเนินการ ดังนี้

 ๑. ช่วงเวลาที่ไม่ควรบริหารจัดการเชื้อเพลิงหรือเผาเศษวัสดุ ได้แก่

 ๑.๑ ช่วงกลางวัน ไม่ควรเผาในห้วงเวลา ๐๖.๐๐ – 15.๐๐ น.

 ๑.๒ ช่วงกลางคืน ไม่ควรเผาในห้วงเวลา ๒๐.๐๐ - ๐๓.๐๐ น.

 ๒. ช่วงเวลาที่สามารถบริหารจัดการเชื้อเพลิงโดยการเผาเศษวัสดุหรือเชื้อเพลิง

ต่าง ๆ ได้แก่

๒.๑ ช่วงแรก ตั้งแต่เวลา ๑๕.๐๐ - ๒๐.๐๐ น.

 ๒.๒ ช่วงที่สอง ตั้งแต่วลา ๐๓.๐๐ - ๐๖.๐๐ น. (โดยช่วงเที่ควรดำเนินการมากที่สุดคือ ช่วงที่สอง เวลา ๐๓.๐๐-๐๖.๐๐ น.)

 ๓. ในการบริหารจัดการเชื้อเพลิง ให้มีการจัดทำแนวกันไฟไว้มิให้ลุกลามไปยัง บริเวณพื้นที่ข้างเคียงและควรดำเนินการในจำนวนที่ไม่มากในแต่ละครั้ง

 ทั้งนี้ ขอให้ท่านประชาสัมพันธ์ให้ประชาชนได้รับทราบแนวทางปฏิบัตินี้โดยทั่วกัน โดยประชาชนที่มีความประสงค์จะดำเนินการบริหารจัดการเชื้อเพลิงหรือเผาเศษวัสดุต่าง ๆ ให้แจ้งกำนัน ผู้ใหญ่บ้าน หรือผู้ที่ได้รับมอบหมายจากกำนัน ผู้ใหญ่บ้านก่อนทุกครั้ง และให้กำนัน ผู้ใหญ่บ้าน มอบหมายผู้รับผิดชอบดูแล ควบคุมการบริหารจัดการเชื้อเพลิง หรือเผาเศษวัสดุของประชาชนที่ขออนุญาตให้เป็นไปตามแนวทางที่อำเภอสั่งการนี้อย่างเคร่งครัด และให้กำนัน ผู้ใหญ่บ้าน ถือปฏิบัติหน้าที่ให้เป็นไปตามพระราชบัญญัติลักษณะปกครองท้องที่พระพุทธศักราช ๒๔๕๗ มาตรา ๒๗ (๑๐) และมาตรา ๒๗ (๑๑) โดยเป็นไปตามคำสั่งหรือข้อสั่งการของนายอำเภอ หากละเลยไม่ปฏิบัติตามหน้าที่อาจพิจารณาเป็นความผิดวินัยฐานไม่เอาใจใส่ต่อการปฏิบัติหน้าที่

**มติที่ประชุม** รับทราบ

 4.7 สรุปผลการดำเนินงานยาเสพติด ประจำเดือน ธันวาคม 2567

 **ปลัดอำเภอหัวหน้าฝ่ายความมั่นคง** แจ้งที่ประชุมทราบดังนี้

 1. ด้านการป้องกันยาเสพติด

 1.ชุดปฏิบัติการพิเศษฝ่ายปกครองอำเภอแม่ระมาดร่วมกันกับชุดปฏิบัติการ พิเศษฝ่ายปกครองได้เนินการ ( ตุลาคม – ธันวาคม ) สามารถจับกุมผู้ค้ารายย่อย ได้ จับกุมผู้ค้า 55 ราย ยาบ้ารวม ทั้งหมด 16,776 เม็ด

 **2. ด้านการปราบปราม**

 สภ.แม่ระมาด กล่าวบรรยาย
 **-** จับกุมคดียาเสพติด จำนวน 21 คดี

 - ผู้ต้องหา จำนวน 21 ราย

 ข้อกล่าวหาแยกเป็น “เสพยาเสพติด” จำนวน 7 คดี

 “ครอบครอง” จำนวน 14 คดี

 “จำหน่าย” จำนวน - คดี

 “นำเข้า” จำนวน - คดี

 - ของกลาง “ยาบ้า” จำนวน 1,483 เม็ด

 “ยาไอซ์” จำนวน 3.2 กรัม

 “ฝิ่น” จำนวน – กิโล

 **3. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาลแม่ระมาด) จำนวน 13 ราย

 - รายงานผลการดำเนินงานด้านการบำบัดรักษายาเสพติด ประจำเดือน ธันวาคม 2567 (รพ.แม่ระมาด) ต่อท้าย

**มติที่ประชุม** รับทราบ

**3) โรงพยาบาลแม่ระมาด** แจ้งที่ประชุมทราบดังนี้

 1. ประชาสัมพันธ์การเฝ้าระวังโรคอหิวาตกโรคในพื้นที่อำเภอแม่ระมาด

 2. รายงานข้อมูลผู้เข้ารับการบำบัดยาเสพติด ประจำเดือนธันวาคม 2567

**มติที่ประชุม** รับทราบ

 **4) สาธารณสุขอำเภอแม่ระมาด** แจ้งที่ประชุมทราบดังนี้

1) แจ้งสถานการณ์โรคติดต่อ ไข้เลือดออก มาลาเรีย

 - นำเสนอเป็นวีดีทัศน์ ความยาว 10 นาที

 (2) เรื่องอื่นๆ

**มติที่ประชุม** รับทราบ

 **5) พัฒนาชุมชนอำเภอแม่ระมาด** แจ้งที่ปะชุมทราบดังนี้

 1. ประชาสัมพันธ์ศูนย์แสดงและจำหน่ายผลิตภัณฑ์ OTOP อำเภอแม่ระมาด



**มติที่ประชุม** รับทราบ

 **6) เกษตรอำเภอแม่ระมาด** แจ้งที่ประชุมทราบดังนี้

 1.การขึ้นทะเบียนพืชฤดูแล้ง

 2.การหยุดเผาในพื้นที่การเกษตร

**มติที่ประชุม** รับทราบ

 **ธนาคารเพื่อการเกษตรและสหกรณ์การเกษตร**

1. ชี้แจงโครงการไร่ละ 1,000

2.โครงการสินเชื่อคนเก่ง

**ที่ประชุม**  รับทราบ

 **สัสดีอำเภอแม่ระมาด**

1. ขอบคุณผู้นำทุกท่านสำหรับงานในปี 2567 ที่ผ่านมาเป็นไปด้วยดี
2. ขอให้ผู้ที่เกิด 2551 มาลงบัญชีทหารภายในปี 2568
3. ผู้ที่เกิด ปี 2548 มารับหมายเรียกภายในปี 2568

**ที่ประชุม**  รับทราบ

**ระเบียบวาระที่ 5 เรื่องเพื่อพิจารณา**

- ไม่มี

**มติที่ประชุม** รับทราบ

**ระบียบวาระที่ 6** **เรื่องอื่นๆ**

- ไม่มี

**มติที่ประชุม** รับทราบ

**ปิดการประชุม เวลา 12.00 น**

 ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

 (เปรมใจ คติฌานัง)

 อส.อ.แม่ระมาด ที่ 6

ลงชื่อ ศิริพร สอนไว ผู้ตรวจรับรองรายงานการประชุม

 (นางสาวศิริพร สอนไว)

 ปลัดอำเภอแม่ระมาด